РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-013-2Т/22

Датум, 8. јун 2022. године

**ИЗВОД ИЗ ЗАПИСНИКА**

**СА 2. ТЕМАТСКЕ СЈЕДНИЦЕ СКУПШТИНЕ ГРАДА БИЈЕЉИНА ОДРЖАНЕ**

**ДАНА 8. ЈУНА 2022. ГОДИНЕ У СКУПШТИНСКОЈ САЛИ ЈУ ЦЕНТРА ЗА КУЛТУРУ „СЕМБЕРИЈА“ БИЈЕЉИНА**

Сједница је сазвана позивом број: 01-013-2Т/22 од 31. маја 2022. године.

Сједницом су предсједавали АЛЕКСАНДАР ЂУРЂЕВИЋ, предсједник Скупштине Града Бијељина, МИЛЕНКО МИТРОВИЋ и МУСТАФА ГРАДАШЧЕВИЋ, потпредсједници Скупштине Града Бијељина, а записник су водиле МИРА РИСТИЋ и АЛЕКСАНДРА ТУЗЛАКОВИЋ.

Сједница је почела са радом у 10,05 часова.

Сједници Скупштине Града Бијељина присуствовало је 26 одборникa Скупштине Града Бијељина и то: 7 одборника са Листе Савез независних социјалдемократа – Милорад Додик, 4 одборника са Листе Странка демократске српске Семберија – Мићо Мићић, 2 одборника са Листе Демократски савез, 3 одборника са Листе Партија демократског прогреса, 2 одборника са Листе Српска демократска странка, 1 одборник са Листе Социјалистичка партија, 2 одборник са Листе Уједињена српска, 2 одборника са Листе Демократски народни савез, 2 одборник са Листе Странка демократске акције, 1 одборник са Листе Покрет за Бијељину- Народни Демократски покрет-Прва СДС.

Сједници није присуствовало 5 одборникa и то: 2 одборника са Листе Демократски савез (Чедомир Стојановић и Славиша Вујановић), 1 одборник са Листе Странка демократске српске Семберија – Мићо Мићић (Зоран Софренић), 1 одборник са Листе Српска демократска странка (Илија Радић), 1 одборник са Листе Социјалистичка партија (Недељко Јовић).

Поред одборника сједници су присуствовали: Градоначелник, шеф кабинета Градоначелника, Савјетници Градоначеника, представници политичких странака који имају одборнике у Скупштини Града, обрађивачи материјала и представници средстава јавног информисања.

Након тога предсједавајући је прочитао тачку дневног реда као у позиву, и констатовао да је са 26 гласова „за“ (без гласова „против“ и „уздржан“) усвојен сљедећи

2.

Д Н Е В Н И Р Е Д

1. ИНФОРМАЦИЈА О ТРЕНУТНОМ СТАЊУ У ЈУ БАЊА „ДВОРОВИ“ СА ПРИЈЕДЛОГОМ МЈЕРА ЗА РЕВИТАЛИЗАЦИЈУ И ОБНОВУ ОВОГ ПРЕДУЗЕЋА

Рад Скупштине по утврђеном дневном реду је сљедећи:

Т А Ч К А 1

* ИНФОРМАЦИЈА О ТРЕНУТНОМ СТАЊУ У ЈУ БАЊА „ДВОРОВИ“ СА ПРИЈЕДЛОГОМ МЈЕРА ЗА РЕВИТАЛИЗАЦИЈУ И ОБНОВУ ОВОГ ПРЕДУЗЕЋА

Образложење по овој тачки дневном реда дао је Милорад Зекић, директор у ЈУ Бања „Дворови“ Дворови.

У расправи по овој тачки дневног реда учествовали су: АЛЕКСАНДАР ЂУРЂЕВИЋ, МИЛАН ТРНИНИЋ, МИРОСЛАВ МИЛОВАНОВИЋ, ЗЛАТАН ЛАЗАРЕВИЋ, МИЛЕНКО МИТРОВИЋ, МЛАДЕН ПЕТРОВИЋ, СЛАВИША МАРКОВИЋ, АНКА ТОДОРОВИЋ, МИРЈАНА ОРАШАНИН и ВАСО АРСЕНОВИЋ.

На приједлог предсједавајућег Скупштина Града Бијељина је са 18 гласова „за“ и 5 „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина подржава све приједлоге мјера за ревитализацију и обнову Бање који су наведени у Информацији о тренутном стању у ЈУ Бања „Дворови“ са приједлогом мјера за ревитализацију и обнову овог предузећа број: 01-120/2022 од 26.05.2022. године.

На приједлог предсједавајућег Скупштина Града Бијељина је са 18 гласова „за“ и 5 „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина констатује да се у претходним годинама показало да Град Бијељина нема потребне капацитете, средства ни могућности да спроведе ове приједлоге мјера за ревитализацију и обнову ЈУ Бања „Дворови“, нити да Град Бијељина може створити потребне услове за дугорочно несметано функционисање и развој ове Јавне установе, поготово у постојећем правном и статусном оквиру у ком се налази установа. Имајући у виду све наведено, Скупштина Града Бијељина сматра да ово питање треба ријешити у што скоријем временском року.

3.

На приједлог предсједавајућег Скупштина Града Бијељина је са 18 гласова „за“ и 5 „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина тражи да Градоначелник Града, предсједник Скупштине Града и директор ЈУ Бања „Дворови“ наставе преговоре са Владом Републике Српске, с обзиром на то да је Влада Републике Српске у више наврата изразила спремност и вољу да сарађује са Градом Бијељина на рјешавању овог питања. Такође, Скупштина Града Бијељина подржава и све друге разговоре са потенцијалним инвеститорима заинтересованим да инвестирају у ову Јавну установу.

На приједлог предсједавајућег Скупштина Града Бијељина је са 18 гласова „за“ и 5 „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина тражи од Градоначелника и ресорних одјељења Градске управе Града Бијељина да у року од 15 дана заврше процјену вриједности капитала и имовине ЈУ Бања „Дворови“ Дворови.

На приједлог предсједавајућег Скупштина Града Бијељина је са 18 гласова „за“ и 5 „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина тражи од Градоначелника, предсједника Скупштине Града и директора ЈУ Бања „Дворови“ Дворови да у року од 60 дана информишу Скупштину Града Бијељине о предузетим активностима по овом питању, те да у истом року усагласе и упуте на разматрање и усвајање у Скупштину Града Бијељина приједлог који би се односио на промјену правне форме ЈУ Бања „Дворови“, са циљем да се омогући инвестирање у ову Јавну установу од стране Владе Републике Српске или других потенцијално заинтересованих инвеститора.

На приједлог предсједавајућег Скупштина Града Бијељина је са 18 гласова „за“ и 5 гласова „уздржаних (без гласова „против“ ) усвојила сљедећи:

З А К Љ У Ч А К

Скупштина Града Бијељина је сагласна да се проведе референдум грађана о коначном приједлогу статуса ЈУ Бања „Дворови“ Дворови.

Пошто расправе више није било предсједавајући је ставио на гласање Информацију и констатовао да је прихваћена са 18 гласова „за“ и 5 гласова „уздржан“ (без гласова „против“).

4.

Пошто су све тачке дневног реда обрађене, предсједавајући је закључио рад 2. тематске сједнице Скупштине Града Бијељина у 12,20 часова.

СЕКРЕТАР СКУПШТИНЕ ГРАДА

ПРЕДСЈЕДАВАЈУЋИ:

Дејан Благојевић

Александар Ђурђевић

ЗАПИСНИК ВОДИЛИ: Миленко Митровић

Мира Ристић Мустафа Градашчевић

Александра Тузлаковић

НАПОМЕНА: Рад сједнице Скупштине Града снимљен је на ЦД-у.