РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-013-2В/22

Датум, 13. мај 2022. године

**ИЗВОД ИЗ ЗАПИСНИКА**

**СА 2. ВАНРЕДНЕ СЈЕДНИЦЕ СКУПШТИНЕ ГРАДА БИЈЕЉИНА ОДРЖАНЕ**

**ДАНА 13. МАЈА 2022. ГОДИНЕ У СКУПШТИНСКОЈ САЛИ ЈУ ЦЕНТРА ЗА КУЛТУРУ „СЕМБЕРИЈА“ БИЈЕЉИНА**

Сједница је сазвана позивом број: 01-013-2В/22 од 10. маја 2022. године.

Сједницом су предсједавали АЛЕКСАНДАР ЂУРЂЕВИЋ, предсједник Скупштине Града Бијељина и МИЛЕНКО МИТРОВИЋ, потпредсједник Скупштине Града Бијељина, а записник су водиле МИРА РИСТИЋ и ЈАСМИНКА ВАСИЉЕВИЋ, службеници Стручне службе Скупштине Града.

Сједница је почела са радом у 10,05 часова.

Сједници Скупштине Града Бијељина присуствовало је 25 одборникa Скупштине Града Бијељина и то: 6 одборника са Листе Савез независних социјалдемократа – Милорад Додик, 5 одборника са Листе Странка демократске српске Семберија – Мићо Мићић, 3 одборника са Листе Демократски савез, 3 одборника са Листе Партија демократског прогреса, 3 одборника са Листе Српска демократска странка, 2 одборника са Листе Социјалистичка партија, 2 одборник са Листе Уједињена српска, 2 одборник са Листе Странка демократске акције, 1 одборник са Листе Покрет за Бијељину- Народни Демократски покрет-Прва СДС.

Сједници није присуствовало 6 одборникa и то: 2 одборника са Листе Савез независних социјалдемократа – Милорад Додик (Данијела Ђукин и Горан Јањић), 2 одборника са Листе Српска Демократски народни савез (Милош Станишић и Цвијетин Лукић), 1 одборник са Листе Демократски савез (Зоран Прибишић) и 1 одборник са Листе Странка Демократске акције (Мустафа Градашчевић).

Поред одборника сједници су присуствовали: Градоначелник, Савјетник Градоначеника, представници политичких странака који имају одборнике у Скупштини Града, обрађивачи материјала и представници средстава јавног информисања.

Након тога предсједавајући је прочитао тачку дневног реда као у позиву, и констатовао да је са 25 гласова „за“ (без гласова „против“ и „уздржан“) усвојен сљедећи

2.

Д Н Е В Н И Р Е Д

1. ПРИЈЕДЛОГ ОДЛУКЕ О ОДОБРАВАЊУ НОВЧАНИХ СРЕДСТАВА ЈП „ГРАДСКА ТОПЛАНА“ ДОО БИЈЕЉИНА

Рад Скупштине по утврђеном дневном реду је сљедећи:

Т А Ч К А 1

* ПРИЈЕДЛОГ ОДЛУКЕ О ОДОБРАВАЊУ НОВЧАНИХ СРЕДСТАВА ЈП „ГРАДСКА ТОПЛАНА“ ДОО БИЈЕЉИНА

Комисија за прописе по овој тачки дневног реда доставила је Извјештај са мишљењем да у преамбули да у преамбули приједлога Одлуке у првом реду умјесто „тачка 9“ треба писати „тачка 2.“ , у другом реду после броја „97/16, 36/19“ треба додати „ и 61/21“.

Образложење по овој тачки дневном реда дала је ГОРДАНА ПЕТРОВИЋ, п.о. Градоначелника у Одјељењу за финансије.

У расправи по овој тачки дневног реда учествовали су: МИРОСЛАВ МИЛОВАНОВИЋ, ЗЛАТАН ЛАЗАРЕВИЋ, МИРЈАНА ОРАШАНИН, СЛАВИША МАРКОВИЋ, АЛЕКСАНДАР ЂУРЂЕВИЋ и АНКА ТОДОРОВИЋ.

По овој тачки дневног реда Амандман је поднио предсједник Александар Ђурђевић, а који гласи:

**„У члану 3. ријечи: „Ова Одлука ступа на снагу осмог дана од дана објављивања у „Службеном гласнику Града Бијељина“ замјењују се ријечима: „Одлука ступа на снагу наредног дана од дана објављивања у „Службеном гласнику Града Бијељина““.**

ОБРАЗЛОЖЕЊЕ

Имајући у виду да постоје наручито оправдани разлози да наведена одлука ступи на снагу наредног дана од дана објављивања у „Службеном гласнику Града Бијељина“ тј. да уколико по закљученом судском поравнању ЈП „Градска топлана“ д.о.о. Бијељина најкасније до 15.05.2022. године не исплати према тужиоцу д.о.о. „Илић трговина“ Зворник новчана средства у износу од 609.983,49 КМ након овог датума се ствара обавеза да поред главног дуга ЈП „Градска топлана“ д.о.о. Бијељина има обавезу исплатити тужиоцу д.о.о. „Илић трговина“ Зворник доспјеле и обрачунате законске затезне камате на дан 31.12.2021. године у укупном износу од 112.911,00 КМ, као и законске и затезне камате које ће бити обрачунате на износ дуга за грејну сезону 2020/21 од 587.600,00 КМ почев од 01.01.2022. године, па до коначне исплате дуговања, али и законске затезне

3.

камате на износ дуговања за грејну сезону 2019/2020 од 58.134,00 КМ, почев од 22.09.2021. године, па до коначне исплате, као и законске затезне камате на износ трошкова парничког поступка од 22.383,49 КМ, почев од дана закључења судског поравнања, па до коначне исплате па молим одборнике да подрже овај амандман како би што прије дошло до реализације ове одлуке.

На приједлог предсједавајућег Скупштина Града Бијељина је са 25 гласова „за“ (без гласова „против“ и „уздржан“ усвојила сљедећи:

З А К Љ У Ч А К

Скупштина Града Бијељина сматра да је поред помоћи за Градску топлану неопходно финансијски помоћи и осталим градским предузећима и јавним установама које се налазе у проблему, а од општег су значаја за за наш град. Прије свих помоћ је потребна за а.д. Водовод и канализација Бијељина и ЈУ „Бања Дворови“ Дворови, гдје постоје проблеми који се морају ургентно рјешавати.

Имају то у виду, Скупштина Града Бијељина тражи од Градоначелника да за наредну сједницу Скупштине Града достави приједлог Одлуке за финансијску помоћ за а.д. Водовод и Канализација, као и приједлог Одлуке за финансијску помоћ за ЈУ Бања „Дворови“ Дворови.

Уколико до тога не дође, Скупштина Града ће обезбједити средства за а.д. Водовод и Канализација и ЈУ „Бања Дворови“ Дворови, амандманским дјеловањем на приједлог ребаланса буџета града Бијељина за 2022. годину.

На приједлог предсједавајућег Скупштина Града Бијељина је са 25 гласова „за“ (без гласова „против“ и „уздржан“ усвојила сљедећи:

З А К Љ У Ч А К

Скупштина Града Бијељина задужује руководство Градске топлане да уз Извјештај о раду за 2021. годину и План рада за 2022. годину, достави на разматрање и усвајање Скупштини Града Бијељина План системских мјера за реструктуирање и стабилизацију Предузећа, а чијом примјеном би се дугорочно осигурало стабилно пословање овог предузећа и уредно снадбијевање наших суграђана топлотном енергијом.

Предсједавајући је ставио на гласање Амандман и констатовао да је усвојен са 25 гласова„за“ (без гласова „против“ и „уздржан“).

Пошто расправе више није било предсједавајући је ставио на гласање приједлог Одлуке са усвојеним Амандманом и констатовао да је усвојен са 25 гласова „за“ и (без гласова „против“ и „уздржан“).

4.

Пошто су све тачке дневног реда обрађене, предсједавајући је закључио рад 2. ванредне сједнице Скупштине Града Бијељина у 11,05 часова.

СЕКРЕТАР СКУПШТИНЕ ГРАДА

ПРЕДСЈЕДАВАЈУЋИ:

Дејан Благојевић

Александар Ђурђевић

ЗАПИСНИК ВОДИЛИ: Миленко Митровић

Мира Ристић

Јасминка Васиљевић

НАПОМЕНА: Рад сједнице Скупштине Града снимљен је на ЦД-у.