**ЈКП „ГРАДСКО ГРОБЉЕ“ ДОО БИЈЕЉИНА**

**ПЛАН ПОСЛОВАЊА ЈКП „ГРАДСКО ГРОБЉЕ“ ДОО БИЈЕЉИНА ЗА 2022.ГОДИНУ**

**Бијељина, Децембар 2021.године**

**1. Уводна напомена**

Дана 12. децембра 2014. године, уписано је у судски регистар Јавно комунално предузеће ,,Градско гробље” ДОО Бијељина, на основу Одлуке о оснивању Јавног комуналног предузећа ,,Градско гробље” ДОО Бијељина Скупштине Града Бијељина број: 01-022-91 /14 од 13. новембра 2014. године, као самостално предузеће и правни насљедник АД ,,Комуналац” Бијељина у области обављања погребних и припадајућих дјелатности.

Скупштина Града Бијељина на сједници одржаној 27. маја 2015. године доноси Одлуку о гробљима и погребној дјелатности на подручју града Бијељина којом су дефинисана сва битна питања од значаја за управљање гробљима и вршење погребне дјелатности на подручју Града Бијељина.

Сједиште фирме првобитно је било регистровано у ул. Николе Тесле бр. 6. Измјена сједишта је извршена накнадно, што је Скупштина Града и усвојила у Одлуци о измјени одлуке о оснивању ЈКП ,,Градско гробље” ДОО Бијељина, дана 27. маја 2015. године.

На основу Рјешења о регистрацији број 059-0-Reg-20-000 935 од 09.03.2021.године Окружног привредног суда у Бијељини сједиште ЈКП „Градско гробље“ ДОО Бијељина је на адреси Пантелинска бр. 150.

Након проведене процедуре за избор и именовање директора ЈКП „Градско гробље“ ДОО Бијељина, донијето је Рјешење о регистрацији број 059-0-Reg-21-000 771 од 06.09.2021.године у којем је назначено да је Марио Томић Директор ЈКП „Градско гробље“ ДОО Бијељина, на основу Одлуке о именовању директора број 89/21 од 22.07.2021.године.

Оснивач Предузећа је Град Бијељина.

У току 2022. године, Предузеће ће предузимати све потребне активности у циљу извршавања ставки предвиђених Планом пословања, као и Планом инвестационих улагања за период 01.01.2022.-31.12.2024. године, водећи првенствено рачуна о томе да се подигне квалитет наших услуга, те да се прилагодимо тржишним условима пословања.

Управа ЈКП ,,Градско гробље” ДОО Бијељина, сходно одредби члана 21. Закона о јавним предузећима (,,Сл.гл.РС”, број 75/04 и 78/11), израђује и надгледа реализацију Плана пословања, а у складу са Међународним рачуноводственим стандардима и прописима о рачуноводственим и ревизијским стандардима РС.

План пословања за период од 01.01.2022. - 31.12.2022. године представља планску реализацију - остваривање регистроване дјелатности ЈКП "Градско гробље" ДОО Бијељина у годишњем периоду, уз ангажовање свих материјално-техничких и кадровских капацитета са којима се располаже.

Планом пословања утврђују се најзначајнији послови, задаци и активности, а нарочито:

- Нормативно - правна активност

- Попуна систематизације, обучавање и оспособљавање радника

- Материјално - техничко опремање

- Заштита на раду и заштита од пожара

- Капитални издаци у планском периоду

- Извори финансирања за планиране капиталне издатке

- Остваривање регистрованих активности

- Планирани приходи и расходи

**2. Организација рада на изради, доношењу и реализацији Плана пословања ЈКП „Градско гробље“ ДОО Бијељина**

План пословања за период, за који је донесен, тј.период од 01.01.2022.године до 31.12.2022.године, представља основ свих пословних активности Предузећа у погледу оних питања, која тај документ садржи.

У изради, доношењу и спровођењу Плана пословања значајну улогу имају:

* Скупштина предузећа - разматра и доноси План пословања и ревидирани план, те разматра и доноси програм инвестиција за усвојени план пословања.
* Управа предузећа - израђује и надгледа реализацију Плана пословања у складу са Међународним рачуноводственим стандардима и прописима о рачуноводственим и ревизијским стандардима РС.

**3. Нормативно – правна дјелатност**

ЈКП ,,Градско гробље” ДОО Бијељина донијеће акте неопходне за редовно пословање у планском периоду, и то:

* План пословања ЈКП „Градско гробље“ ДОО Бијељина за 2022.годину;
* План инвестиционих улагања ЈКП „Градско гробље“ ДОО Бијељина за 2022.годину;
* План инвестиционих улагања ЈКП „Градско гробље“ ДОО Бијељина за период 2022-2024.године;
* План јавних набавки ЈКП „Градско гробље“ ДОО Бијељина за 2022.године;
* Извјештај о раду ЈКП „Градско гробље“ ДОО Бијељина за 2021.годину.

**4. Потпуна систематизација, заштита стандарда запослених, обука и оспособљавање запослених радника**

*Табела 1:*

|  |  |  |  |
| --- | --- | --- | --- |
| Р.б | Kвалификација | Број радника са стручном спремом у 2021.години | Планирани број радника у 2022.године |
| 1. | Др | - | - |
| 2. | Мр | - | - |
| 3. | ВСС | 12 | 12 |
| 4. | ВСС-приправник/волонтер | 1 | 2 |
| 5. | ВШС | - | - |
| 6. | ВШС-приправник |  |  |
| 7. | ССС | 6 | 6 |
| 8. | ССС-приправник | - | - |
| 9. | ВКВ | - | - |
| 10. | ВК |  |  |
| 11. | ПК/НК | 6 | 11 |
| Укупно |  | 25 | 31 |

ЈКП „Градско гробље“ ДОО Бијељина ће и у току 2022.године пружати прилику младим за обављање приправничког стажа, као што је била пракса и у годинама од оснивања Предузећа. Уколико у току 2022.године Влада Републике Српске буде расписивала конкурс за пријем приправника, ЈКП "Градско гробље" ДОО Бијељина ће се пријавити на поменути Програм Владе Републике Српске.

У току 2022.године ЈКП „Градско гробље“ ДОО Бијељина запослиће два приправника са стеченим високим образовањем.

Такође, у току 2022.године а на основу потписаног уговора између ЈКП „Градско гробље“ ДОО Бијељина и ОТР „Божур“ Бијељина о регулисању међусобних права и обавеза, Предузеће је преузело обавезу да у периоду од 19.у мјесецу па до краја истог, преузима покојнике из ЈЗУ Болница „Свети Врачеви“ Бијељина, због чега је потребно повећање броја радника који ће обављати послове на гробљу, тачније НК/ПК радника и радника са средњом стручном спремом.

Исто тако, ЈКП „Градско гробље“ ДОО Бијељина треба да преузме парцеле које представљају сеоска гробља. Да би Предузеће могло да обавља регистровану дјелатност на задовољство свих корисника наших услуга, потребно је да се капацитет који се односи на број радника повећа.

Имајући у виду све раније наведено, у току 2022.године ЈКП „Градско гробље“ ДОО Бијељина планира да запосли максимално 5 радника за послове на одржавању заједничких површина гробља, грађевинским радовима и за вршење услуга мртвачнице, те 2 приправника са високом стручном спремом.

Управа Предузећа ће водити рачуна о заштити и побољшању животног стандарда радника, кроз исплату накнаде за топли оброк, накнаде за путне трошкове, колективно осигурање радника од несреће на послу и друго, као и исплату регреса за годишњи одмор, уколико то буде у складу са пословањем предузећа.

Радницима ће се омогућити стицање потребне лиценце за рад у складу са важећим прописима, ако су дужни полагати стручне испите, омогућиће се одговарајућа стручна литература и плаћена обука и оспособљавање.

У вези са поменутим оспособљавањем радника, потребно је нагласити да ЈКП „Градско гробље“ ДОО Бијељина има два радника која су у поступку стручног оспособљавања, од тога један за стицање звања рачуновође и један за стицање звања интерног ревизора, за шта ће се у току 2022.године издвајати одређена средства. Наиме, од свог оснивања до данас, ЈКП „Градско гробље“ ДОО Бијељина има екстерно рачуноводство што представља значајан финансијски издатак за Предузеће, поготово имајући у виду број запослених радника са високом стручном спремом и стеченим звањем дипломирани економиста. На овај начин, Управа предузећа жели да смањи расходе Предузећа по овом основу у наредном периоду. Исто тако, Предузеће је обавезно да има лице именовано за спровођење Финансијског управљања и контроле, прописано од стране Министарства финансија Републике Српске.

Такође, према Закону о јавним предузећима Републие Српске („Службени гласник Републике Српске“ број 75/04 и 78/11) и Закону о систему интерних финансијских контрола у јавном сектору Републике Српске („Службени гласник Републике Српске“ број 91/16) свако јавно предузеће дужно је да у реду запослениох лица има ангажованог интерног ревизора.

**5. Материјално – техничка опремљеност**

У складу са важећим прописима о јавним набавкама роба, услуга и уступања радова, Предузеће ће у планском периоду и даље вршити потребну набавку материјала, техничких средстава, резервних дијелова, алат за рад и друге опреме.

С обзиром да постоје тенденције проширења обима пословања Предузећа неминовно је да је потребно издвајати веће количине срдстава него и претходним периодима у циљу осавремењавања и прширења капацитета материјално-техничких средстава. За рад запослених у административном сектору потребно је омогућити средства за несметан рад, нарочито ако имамо у виду да рачунмарска опрема има кратак рок застарјевања. Када говоримо о радницима запосленим на одржавању зелених површина гробаља којим управљамом врше се константна улагања у набавку тримера и косачица,а извјесна је и набавка једног или два теретна возила која ће пратити активности око преузимања нових сеоских гробаља.

У току 2021.године извршена је куповина специјализованог возила за потребе Градске мртвачнице, али је и потписан Уговор о регулисању међусобних права и обавеза са ОТР „Божур“, те је приликом израде Плана пословања са ове тачке гледишта, незахвално утврдити да ли ће бити потребе за додатним набавкама.

**6. Мјере заштите животне и радне средине, заштите на раду и заштите од пожара**

ЈКП „Градско гробље“ ДОО Бијељина има потписан уговор са ДОО „Превента“ који су задужени за активностима на заштити животне и радне средине, спровести конкретне мјере на плану:

- Физичког обезбјеђења објекта и имовине Предузећа

- обезбјеђења мјера личне и колективне заштите и заштите на раду, путем обавезне примјене личних и заштитних средстава и опреме;

- одржавање хигијене радних просторија;

- обучавање и оспособљавање свих запослених у предузимању мјера заштите на раду;

- спровођење мјера заштите од пожара, набавке средства и опреме за гашење пожара и обуке свих запослених на примјени мјера противпожарне заштите;

- Преглед исправности других ситних уређаја**.**

**7. Капитални издаци у планском периоду и извори финансирања**

Када су у питању капиталне инвестиције за 2022.годину односе се на проширење Новог градског гробља на локалитету Хасе – Бријесница.

Када је у питању поменута капитална инвестција, иста се углавном односи на средства која Град Бијељина из буџетских средстава треба да издвоји за те потребе, и предвиђено је:

*Табела 2:*

|  |  |  |
| --- | --- | --- |
| Назив инвестиције | Износ | Извор финансирања |
| Проширење Новог градског гробља | **50.000,00** | **Из буџета Града** |
| УКУПНО: 50.000,00KM | **У 2022.год 50.000,00KM** | |

**Проширење Новог градског гробља –** У току 2022.године потребно је извршити проширивање гробља у дијелу гдје се сахрањују покојници Православне конфесије. Гробље се мора ширити на парцеле, односно гробна поља 22, 23, 24 и 25 а у осталом дијелу парцеле које су намјењене за приширење гробља мора се извршити насипање и равнање терена због протека времена за природно слијегање терена (најмање двије године), што ће у коначном значити и припрему тог дијела терена за приширење новим гробним пољима. Проширење гробља, односно нова гробна поља, мора пратити и наставак изградње унутрашњих саобраћајница, односно приступних саобраћајница које воде од централног церемонијалног трга, пројектовање и изградња кишне канализације, стабилних и мобилних ограда, електроенергетских објеката са јавном расвјетом, те уређења зелених површина, које су пројектоване у оквиру гробног поља (хортикултурно уређење гробних поља). Изградња нових гробних поља која су намијењена за сахрањивање покојника Православне конфесије мора пратити главни пројекат изградње гробља, а посебна пажња приликом изградње нових гробних поља мора се посветити одводњи оборинских вода, односно изградњи кишне канализације, јер конфигурација терена и сам састав земљишта (водопропустљивост веома мала) захтијева додатна средства за прављење канала/ригола, које ће на адекватан начин да приме веће количине воде, у случају великих падавина.

У оквиру изградње, а у складу са Планом парцелације, први дио прве фазе изградње Новог градског гробља Хасе – Бријесница, појавили су се проблеми са оборинским водама. Управа ЈКП „Градско гробље“ ДОО Бијељина је из споствених средстава покушавала да ријеши ове проблеме, на начин да су изграђени дренажни канали те њихова изградња мора бити настављена, јер приликом пројектовања нису на адекватан начин сагледани ови проблеми који су се јавили након што је завршена изградња прве фазе и након сахрањивања лица на Новом градском гробљу. О свим проблемима са којим се у претходном периоду сусретало наше Предузеће, редовно смо обавијештавали своје ресорно одјељење у Градској управи Града Бијељина (Одјљење за стамбено-комиуналне послове и заштиту животне средине), Градоначелника Града Бијељина-Предсједника Скупштине ЈКП „Градско гробље“ ДОО Бијељина, као и главног пројектанта ЈП „Дирекција за изградњу и развој града“ ДОО Бијељина, са којом, поштујући све грађевинске норме и правила, тражимо најбоља рјешења за горе наведене проблеме. Пројекат изградње Новог градског гробља захтијева и континуирано праћење саме изградње, као и контролу на већ изграђеном дијелу, јер због пропуста приликом изградње и одступања од главног пројекта, сам наставак изградње може да има велике проблеме. Проблем који посебно наглашавамо јесте проблем одводње оборинских вода и изградња кишне канализације кроз који ће бити спријечени проблеми слијегања терена и самих проблема који су свакодневно присутни, а то је да велике количине воде не могу да буду на адекватан начин одведене са гробних поља, што ствара проблеме, како Управи предузећа тако и посјетиоцима на Новом градском гробљу.

Из свега наведеног, ова капитална инвестиција представља приоритет у току 2022.године те је неопходна сарадња са Градском управом Града Бијељина и обезбјеђивање потребних средстава из буџета Града Бијељина за изградњу гробног поља 22,23, 24 и 25 са приступним саобраћајницама за сахрањивање припадника Православне конфесије .

Оно што је битно нагласити јесте да је у току 2022.године у плану преузимање сеоских гробаља која још увијек нису под управом ЈКП „Градско гробље“ ДОО Бијељина, што ће у многоме допринијети да расходи које би Предузеће могло имати по том основу могли представљати финансијски удар на Предузеће из разлога што би за одржавање преузетих сеоских гробаља требало запослити одређени број радника као и набавка потребне механизације

**8. Остваривање регистрованих дјелатности**

Одлуком о конституисању предузећа и регистрацијом дијелатности, у складу са законским прописима, утврђене су све дјелатности, којима се Предузеће приоритетно бави ради остваривања добити. У

У планском периоду оствариће се сљедеће активности:

- Сахрањивање лица у нова и резервисана гробна мјеста на Градском гробљу Пучиле, Ново градско гробље Хасе - Бријесница, Ново гробље Велика Обарска и Ново гробље Патковача, Ново гробље Попови.

- одржавање заједничких површина на гробљу,

- одржавање гробних мјеста,

- издавање дозвола за постављање споменика,

- издавање дозволе за извођење радова,

- израда парапета, греда и постављање плоча на гробним мјестима,

- издавање капеле на Новом градском гробљу Хасе - Бријесница,

- издавање сале за помене на Новом градском гробљу Хасе - Бријесница,

- продаја цвијетних аранжмана и пратећег програма у цвјећари,

- продаја погребне опреме,

- услуге мртвачнице

На основу регистрованих дјелатности којима се Предузеће планира бавити у посматраном периоду, планирани су сљедећи приходи.

Битно је напоменути да је Предузеће поред погребних дјелатности, регистровало и друге дјелатности које би у наредним годинама могле увећати укупне приходе.

*Tабелa 3:*

|  |  |  |  |
| --- | --- | --- | --- |
| Врста услуге | Количина | Jeдинична цијена | Укупно без ПДВ-а |
| Трошкови сахране | 500 | 150,00 КМ | 75.000,00 КМ |
| Одржавање гробног мјеста и уклањање вијенаца | 400 | 30,00 КМ | 12.000,00 КМ |
| Продаја гробних мјеста на градским гробљима | 550 | 300,00 КМ | 165.000,00 КМ |
| Продаја гробних мјеста на сеоским гробљима | 200 | 50,00 КМ | 10.000,00 КМ |
| Израда гробница | 70 | 2.000,00 КМ | 140.000,00 КМ |
| Доплата за гробна мјеста | 160 | 150,00 КМ | 24.000,00 КМ |
| Доплата за гробна мјеста | 110 | 75,00 КМ | 8.250,00 КМ |
| Одржавање гробља | 17000 | 10,00 КМ | 170.000,00 КМ |
| Постављање споменика | 290 | 100,00 КМ | 29.000,00 КМ |
| Издавање столице за даће | 21000 | 2,00 КМ | 42.000,00 КМ |
| Издавање капеле | 150 | 50,00 КМ | 7.500,00 КМ |
| Парапет једнодијелни | 120 | 280,00 КМ | 33.600,00 КМ |
| Парапет дводијелни | 320 | 350,00 КМ | 112.000,00 КМ |
| Парапет тродијелни | 15 | 430,00 КМ | 6.450,00 КМ |
| Парапет четвородијелни | 5 | 563,50 КМ | 2.817,50 КМ |
| Предрадна греда | 140 | 50,00 КМ | 7.000,00 КМ |
| Израда плоча | 130 | 256,00 КМ | 33.280,00 КМ |
| Грађевиснки радови | 70 | 80,00 КМ | 5.600,00 КМ |
| Постављање тераце | 70 | 50,00 КМ | 3.500,00 КМ |
| Продаја дасака | 260 | 50,00 КМ | 13.000,00 КМ |
| Приходи из властите цвјећаре |  |  | 100.000,00 КМ |
| Приходи од издавања цвјећаре |  |  | 5.600,00 КМ |
| Приходи мртвачнице |  |  | 60.000,00 КМ |
| Приходи од погребне опреме |  |  | 240.000,00 КМ |
| УКУПНО |  |  | **1.305.597,50 КМ** |

План прихода за период 01.01.2022-31.12.2022. године планиран је на основу финансијског пословања предузећа у 2021.години.

Према Одлуци o давању ЈКП „Градско гробље“ ДОО Бијељина на управљање, кориштење и одржавање земљишта, комуналних објеката и комуналне инфраструктуре власништво Града Бијељина („Службени гласник Града Бијељина“ број 2/15) треба да преузима сеоска гробља која су на парцелама које су у власништву Града Бијељина и да сачини план преузимања сеоских гробаља. С тим у вези, Управа предузећа је сачинила детаљну анализу прихода и расхода везаних за сеоска гробља која су досад под управом Предузећа, а то су Ново гробље Велика Обарска, Ново гробље Ћипировине и Ново гробље Попови, као и информацију о стању на парцелама које ЈКП „Градско гробље“ ДОО Бијељина треба да преузме у циљу формирања нових 7 сеоских гробаља,а то су Градац, Ступањ, Модран, Батковић, Велика Обарска – Баир, Пучиле – Пухаре и Дијелови, како би се дошло до тачног и поузданог податка о томе да ли постоји финансијска оправданост Предузећа за поменутим преузимањем.

Оно што је битно нагласити јесте чињеница да ће Управа предузећа наставити активности око преузимаља сеоских гробаља али да интензитет којим ће се то вршити зависи, прије свега, од потребних улагања на Новом градском гробљу Хасе – Бријесница, која су неопходна ради рјешавања горућег проблема Предузећа а то је неадекватно ријешено питање одводње оборинских вода јер се исте задржавају на прстору гробља те отежавају обављање сахрана а посјетиоцима приступ гробним мјестима у којима су сахрањени њихови најмилији. Проблем који истичемо је резултат неадекватног земљишта за потребе градског гробља.

Исто тако, на преузетим сеоским гробљима потребна су додатна улагања, која се прије свега односе на инфраструктуру, изгардњу капеле, обзиром да иста није изграђена ни на једном од поменутих гробаља као и план парцелације, како би се сахрањивање вршило према поменутом плану.

Наиме, Ново гробље Велика Обарска има проблем који се односи на оборинске воде које се задржавају на простору гробља, усљед специфичности земљишта која се огледа кроз ниско водопропустљивост, те је неопходна изградња дренажног канала који ће путем рикола одводити воду и на тај начин омогућиће се посјетиоцима лакши приступ гробним мјестима. У циљу обављања на што достојанственији начин вјерских обичаја неопходно је обезбиједити адекватан простостор за то. Питање воде неопходне за потребе радника Предузећа, прилико обављања грађевинских послова, али и за потребе посјетилаца, је једно од горућих на овом гробљу и за сада се не назире рјешење за то. На новом гробљу Попови потребно је извршити ограђивање простора који припада гробљу, саградити мокри чвор и унутрашње саобраћајнице. Такође и ово гробље не посједује објекат који би задовољио бар минимум норми за обављање вјерских обичаја, питање питке воде је рјешиво, за ралику од Новог гробља Обарска, а у неком разумном року требало би размишљати о електрификацији, како овог, тако и свих осталих гробаља. На Новом гробљу Ћипиривине – Патковача, поред капеле, односно објекта у коме би се вршио помен за преминуле, и потребне птне инфраструктуре, која је неопходна усљед проширења овог гробља на нова гробна поља, потребно је завршити ограђивање простора који је под управом Предузећа. Сва наведена гробља изискују одређена новчана средстава и за одржавање већ издрађене инфраструкутуре, која са прије свега манифестује кроз одржавање већ формираних путева, стаза и паркинг простора, али исто тако треба водити рачуна о оплемењивању и хортикултурном уређењу гробаља, јер ови комунални објекти поред своје примарне намјене, треба да буду и паркови мира и тишине, не само након стављања гробља ван употребе, него и за вријеме активног кориштења.

Такође, у току 2022.године наставиће се рад по систему опомена нередовних платиша и на тај начин побољшаће се наплата за одржавање заједничких површина гробља и куповине гробних мјеста а на основу уговора о одржавању заједничких површина гробља, изјава о признању дуга или споразума о плаћању на рате.

|  |  |
| --- | --- |
| ВРСТА РАСХОДА | ИЗНОС |
| Плата запослених | 640.000,00 КМ |
| Накнада за надзорни одбор | 15.000,00 КМ |
| Трошкови електричне енергије | 9.000,00 КМ |
| Потрошња воде | 3.900,00 КМ |
| Oдвоз смећа | 4.500,00 КМ |
| Канцеларијски материјал | 5.000,00 КМ |
| Канцеларијски намјештај | 3.500,00 КМ |
| Трпезаријске столице и столови | 6.000,00 КМ |
| Грађевинско дрво | 18.000,00 КМ |
| Грађевински материјал | 80.000,00 КМ |
| Шљунак, пијесак, дробљени камен и агрегати | 30.000,00 КМ |
| Машине за косидбу | 6.000,00 КМ |
|
| Рачунарска опрема и потрепштине | 6.000,00 КМ |
|
| Хтз опрема | 6.000,00 КМ |
| Гориво и уља | 30.000,00 КМ |
|
| Предмети за домаћинство и потрепштине за угоститељство | 3.000,00 КМ |
|
| Тоалет папир, марамице, пешкири, салвете | 1.500,00 КМ |
| Украсно биље, трава, лишајеви или маховина | 1.500,00 КМ |
| Хербициди | 1.000,00 КМ |
| Ђубрива и азотна једињења | 1.000,00 КМ |
| Расадничарски производи | 6.000,00 КМ |
| Дезинфицијенси | 1.000,00 КМ |
| Грађевинске машине и опрема | 3.000,00 КМ |
| Опрема за наводњавање и одводњавање | 5.000,00 КМ |
| Плоче, лимови, траке и фолије у вези са грађевинским материјалом | 3.000,00 КМ |
|
| Природно цвијеће | 20.000,00 КМ |
|
| Вјештачко цвијеће и репроматеријал | 15.000,00 КМ |
|
| Лимене кућице за свијеће | 6.000,00 КМ |
| Свијеће | 2.000,00 КМ |
| Мртвачки сандуци | 150.000,00 КМ |
| Мртвачка опрема и потрепштине | 15.000,00 КМ |
| Ролетне | 3.000,00 КМ |
| Гуме за тешка и лака возила | 2.000,00 КМ |
| Канте за смеће | 1.500,00 КМ |
| Препарати за парфимисање и освјежавање просторија | 1.500,00 КМ |
|
| Резервни дијелови за теретна возила и аутомобиле | 2.000,00 КМ |
|
| Пакети са храном | 2.000,00 КМ |
| Услуге програмирања | 6.000,00 КМ |
| Услуге ресторана и услуге послуживања храном | 6.000,00 КМ |
| Услуге мензе - кетеринг | 40.000,00 КМ |
| Савјетовање из области јавних набавки | 6.000,00 КМ |
| Услуге стручног оспособљавања | 3.000,00 КМ |
|
| Услуге заштите на раду | 2.500,00 КМ |
|
| Услуге чишћења снијега | 6.000,00 КМ |
| Услуге уклањања онечишћеног земљишта | 6.000,00 КМ |
| Књиговодствене услуге | 6.000,00 КМ |
|
| Услуге осигурања од несрећа и услуге здравственог осигурања | 1.000,00 КМ |
|
| Израда пројекта и нацрта, процјена трошкова | 4.000,00 КМ |
|
| Услуге штампања | 2.500,00 КМ |
|
| Услуге одржавања фискалних каса | 1.000,00 КМ |
| Услуге поправака и одржавања машина | 6.000,00 КМ |
|
| Правне услуге | 6.000,00 КМ |
| Поштанске услуге | 5.000,00 КМ |
| Архитектонске, технчке и геодетске услуге | 6.000,00 КМ |
| Набавка услуга интернета | 2.500,00 КМ |
| Услуге чишћења канцеларија | 6.000,00 КМ |
| Услуге дератизације | 4.000,00 КМ |
| Услуге поправке и одржавања возила | 3.000,00 КМ |
| Услуге рачуноводствене ревизије | 4.000,00 КМ |
| Услуге медицинских анализа | 1.500,00 КМ |
| Прање аутомобила и сличне услуге | 2.000,00 КМ |
| Услуге информационих технологија,програмерске подршке,интернет и подршка | 6.000,00 КМ |
| Eлектроинсталациони радови | 4.500,00 КМ |
| Водоинсталатерски и санитарни радови | 4.000,00 КМ |
| Грађевински радови на гробљу | 6.000,00 КМ |
| Електроинсталациони радови | 6.000,00 КМ |
| Водоинсталатерски и санитарни радови | 6.000,00 КМ |
| Радови насипања земље | 5.500,00 КМ |
| Радови на припреми и чишћењу градилишта | 6.000,00 КМ |
| Радови ископа јаркова/рака | 5.000,00 КМ |
|  |  |
| УКУПНО | 1.293.900,00 КМ |

*Цијене су изражене без ПДВ-а*

За остваривање Плана пословања ЈКП "Градско гробље" ДОО Бијељина за 2022. годину, аплицирано је да из буџета Града Бијељина буде додијељено 50.000,00КМ за капиталне инвестиције, ***.***

Разлика планираних прихода и расхода је планирана бруто добит и износи 8.697,50КМ. Одлуку о расподијели нераспоређене добити донијеће Скупштина предузећа.

|  |  |  |  |
| --- | --- | --- | --- |
| Број: 2-1-1550/21  Датум: 21.12.2021.године |  |  | ДИРЕКТОР  ЈКП „Градско гробље“ ДОО Бијељина |
|  |  |  |  |
|  |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |  | Марио Томић |
|  |  |  | Дипломирани правник |