**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**Б И Ј Е Љ И Н А**

Број: И-247/22

Датум:28.03.2022. године

**ИЗВЈЕШТАЈ О ПОСЛОВАЊУ**

**ЈП „ДИРЕКЦИЈА ЗА ИЗГРАДЊУ И РАЗВОЈ ГРАДА“ д.о.о.**

**БИЈЕЉИНА ЗА 2021. ГОДИНУ**

ЈП "Дирекција за изградњу и развој града" Бијељина основана је 2004. године као јавно предузеће, са сврхом обављања послова који се односе на прибављање, припремање и уређење грађевинског земљишта, организовање и вођење инвестиција од значаја за општину као и активности заштите и унапређења животне средине.

Оснивач предузећа, Општина, односно сада Град Бијељина је заступљена са 100%.учешћа у капиталу.

Предузеће је у складу са законском обавезом, 2013.године извршило усклађивање правне форме организовања у Јавно предузеће "Дирекција за изградњу и развој града", друштво са ограниченом одговорношћу (једночлано). Имовина друштва је и даље у државној својини.

Предузеће у 2021. години посједује сљедеће лиценце Министарства за просторно уређење, грађевинарство и екологију Бања Лука:

* **Лиценцу за израду стратешких докумената просторног уређења** и
* **Лиценцу за ревизију техничке документације** за објекте за које грађевинску дозволу издаје општински орган управе, и то:
* хидротехничка фаза,
* дио машинске фазе, област термотехнике, инсталације гријања, гаса, вентилације и климатизације,
* дио електро фазе-инсталација јаке струје и електроенергетских постројења,
* дио електро фазе-инсталација слабе струје, телекомуникација и аутоматике и
* фаза саобраћајне сигнализације

као и за објекте за које грађевинску дозволу издаје Министарство за просторно уређење, грађевинарство и екологију:

* архитектонска фаза,
* конструктивна фаза и
* фаза нискоградње.

На дан 31.12.2021. године Дирекција је запошљавала 55 радника од којих су:

* 3 члана управе (директор и 2 извршна директора)
* 32 радника запослена у Сектору за Економско-правне послове, градско грађевинско земљиште и саобраћај (12 радника- Служба спортско-рекреативних објеката, 4 радника –Служба за финансијске и рачуноводствене послове, 8 радника – Служба за кадровске и опште послове, 5 радника –Служба за управљање јавним паркиралиштима и 3 радника Служба за градско грађевинско земљиште и имовинско правне послове)
* 20 радникa запослена у Техничком сектору (10 радника- Служба за пројектовање, ревизију и надзор, 10 радника- Служба за просторно планирање и пројектовање).

Структура запослених по стручној спреми на дан 31.12.2021. године гласи: ВСС-30 радник, ВШС -2 радника, ССС-18 радника и остало - 5 радника.

Технички сектор у свом саставу садржи :

1. Службу за просторно планирање и пројектовање
2. Службу за пројектовање, ревизију и надзор

док у саставу Сектора за економско-правне послове, грађевинско земљиште и саобраћај раде сљедеће службе:

1. Служба за рачуноводствене и финансијске послове
2. Служба за кадровске и опште послове
3. Служба спортско-рекреативних објеката
4. Служба за уређење грађевинског земљишта и имовинско-правне послове
5. Служба за управљање јавним паркиралиштима
6. **ТЕХНИЧКИ СЕКТОР**

Технички сектор је организован у двије службе и то: Служба за просторно планирање и пројектовање и Служба за пројектовање, ревизију и надзор.

У оквиру Техничког сектора обављају се послови на изради просторно-планске документације – просторних планова, урбанистичких планова, регулационих планова, зонинг планова, урбанистичких пројеката и планова парцелације, затим израда урбанистичко-техничких услова, те израда техничке документације за објекте нискоградње и високоградње свих нивоа, елабората, студија, ревизије, надзора и техничких прегледа објеката, као и давање разних стручних мишљења, техничких рјешења и слично.

У 2021. години у оквиру Техничког сектора распоређено је укупно 20 извршилаца, укључујући шефове служби.

***СЛУЖБА ЗА ПРОСТОРНО ПЛАНИРАЊЕ И ПРОЈЕКТОВАЊЕ***

Служба за просторно планирање и пројектовањеје у периоду 01.01.-31.12.2021. године обављала послове на изради просторно-планске документације, припреми аналитичко-документационе основе за израду просторно-планске документације, као и припреми и изради информација из ове области. Даље, вршена је израда урбанистичко-техничких услова и стручних мишљења за потребе издавања локацијских услова, у предметима редовног гпоступка, као и предметима у поступку легализације.

Служба је обављала и послове припреме пројектних задатака и стручних мишљења везаних за област просторног планирања и пројектовања, послове израде пројеката за објекате високоградње и вањског уређења, те извршавала остале задатке из свог дјелокруга рада.

У 2021. години обављани су сљедећи послови:

**а) Израда просторно-планске документације**

а.1.) У току израде су:

* Регулациони план „Дашница 1“ Бијељина
* Регулациони план „Гвоздевићи“ Бијељина
* Регулациони план „Филип Вишњић“ Бијељина
* Регулациони план „Галац“ Бијељина
* Урбанистички пројекат „Пословни комерцијално-административни центар“ у оквиру РП „Центар града“ у Бијељини

**б) Израда урбанистичко-техничких услова**

У периоду од 01.01.2021. до 31.12.2021. године завршено је **456 урбанистичко-техничких услова** (стручна мишљења и урбанистичко-технички услови и урбанистичко-технички услови за објекте обухваћене спроведбеним документом просторног уређења).

Служба је у овом периоду израдила и више урбанистичко–техничких услова за изградњу објеката различитих намјена за друге општине: Зворник, Пале, Хан Пијесак, Соколац, Рогатицу, Осмаке, Сребреницу, Братунац, Угљевик, Лопаре,Доњи Жабари др.

**в)Остали послови**

Поред горе наведених послова, поједина стручна лица службе су била ангажована и на изради техничке документације за објекате високоградње и нискоградње разних нивоа и сложености, на обављању послова стручног надзора, контроли техничке документације, техничким прегледима објеката и другим пословима из дјелокруга рада предузећа.

***Образложење о стању уговорених и недовршених послова:***

Од уговорених послова у 2021. години послови који нису у цијелости реализовани су у сљедећим фазама реализације:

* **Регулациони план „Дашница 1“ Бијељина**

Надлежном Одјељењу за просторно уређење Градске управе Града Бијељина достављен је Приједлог плана (14.03.2022. године) за усвајање на Скупштини Града Бијељина.

* **Регулациони план „Гвоздевићи“ Бијељина**

Надлежном Одјељењу за просторно уређење Градске управе Града Бијељина достављен је Приједлог плана (14.03.2022. године) за усвајање на Скупштини Града Бијељина.

* **Регулациони план „Филип Вишњић“ Бијељина**

Надлежном Одјељењу за просторно уређење Градске управе Града Бијељина достављен је преднацрт плана (07.02.2022. године). Ово је прва фаза која треба да буде презентована Савјету за праћење израде Плана и јавним службама и предузећима - обавеза Носиоца припреме Плана, односно наведеног Одјељења.

* **Регулациони план „Дашница 1“ Бијељина**

Надлежном Одјељењу за просторно уређење Градске управе Града Бијељина достављен је преднацрт плана (07.02.2022. године). Ово је прва фаза која треба да буде презентована Савјету за праћење израде Плана и јавним службама и предузећима - обавеза Носиоца припреме Плана, односно наведеног Одјељења.

* **Урбанистички пројекат „Пословни комерцијално-административни центар“ у оквиру РП „Центар града“ у Бијељини**

Надлежном Одјељењу за просторно уређење Градске управе Града Бијељина достављен је преднацрт плана (07.02.2022. године). Ово је прва фаза која треба да буде презентована Савјету за праћење израде Плана и јавним службама и предузећима - обавеза Носиоца припреме Плана, односно наведеног Одјељења.

Служба за просторно планирање и пројектовање је редовно обављала уговорене послове према уговором дефинисаној динамици. С обзиром на законску процедуру израде и усвајања докумената просторног уређења, за претходно наведених пет планских докумената, одређене фазе израде пренијете су у наредну годину.

***СЛУЖБА ЗА ПРОЈЕКТОВАЊЕ, РЕВИЗИЈУ И НАДЗОР***

У оквиру Техничког сектора, Служба за пројектовање, ревизију и надзор је обављала послове из своје надлежности и то: надзор над извођењем радова на изградњи објеката (високоградње, нискоградње и хидроградње), ревизију, односно техничку контролу техничке документације, техничке прегледе објеката, израду техничке документације, као и послове из области просторног планирања и пројектовања: стручних мишљења и урбанистичко техничких услова и планске документације.

У наведеном периоду у оквиру службе је било распоређено 10 (десет) односно 11 (једанаест) извршилаца, заједно са руководиоцем - шефом Службе.

Од почетка маја (02.05.) једна радница је на породиљском боловању, а од 01.09. 2021.године, служби је прикључен још један радник.

Служба је обављала послове из свог дјелокруга рада уговорене током претходног периода и послове проистекле из текућих активности предузећа у наведеном периоду.

**а/** **Израда техничке документације:**

Израда техничке документације свих нивоа је углавном рађена за потребе и по налозима градске управе.

Обим посла у првом дијелу године није био на задовољавајућем нивоу. Тек су у другој половини, а посебно при крају године, почели интензивније пристизати налози Градске управе за израду техничке документације.

У првој половини године су завршавани пројекти из 2020. године и пројекти који су тек уговорени. У току године пристигла су укупно 44 налога за израду документације разних врста и нивоа сложености.

Од већих пројеката завршени су:

* Идејно рјешење, а потом и главни пројекат за изградњу вишепородичног стамбеног објекта у Амајлијама, Град Бијељина (пројекат уговорен 2020. године),
* Главни пројекат пословног објекта у Амајлијама, са вањским уређењем,
* Главни пројекат за проширење капацитета вртића „Душко Радовић“ у Угљевику,
* Пројекат изведеног стања Центра за социјални рад у Бијељини,
* Израда техничке документације за набавку и постављање заштитних баријера од плексигласа у сали Скупштине Града Бијељина,
* Главни пројекат за изградњу платоа са урбаним мобилијаром и фонтаном у Ул. Патријарха Павла у Бијељини,
* Главни пројекат за изградњу пјешачке стазе у Ул. Патријарха Павла, у Бијељини,
* Главни пројекат опремања вишепородичног стамбеног објекта у Амајлијама,
* Главни пројекат пјешачке стазе у Хасама,
* Главни пројекат за реконструкцију Ул. Стефана Дечанског-I фаза
* Више идејних рјешења: уређење зелене пијаце, уређење зелене површине на простору куће Магдалене Живановић, идејни пројекат дјечијег вртића у Ул. Живојина Мишића,
* Идејни пројекат за изградњу фискултурне сале у оквиру комплекса Градског стадиона у Бијељини,
* :више пројеката пјешачких прелаза и саобраћајне сигнализације у Бијељини и приградским насељима,
* више елабората, предмјера и предрачуна за санацију и реконструкцију објеката,
* више пројеката за рушење објеката,

Уговорена је израда Главног пројекта за изградњу канализационе и саобраћајне мреже у обухвату улица: Рачанска, Београдска и Димитрија Туцовића у Бијељини. До сада, урађен је дио припреме- пројектни задатак, геодетско снимање дијела обухвата и геомеханички елаборат. Наставак пројектовања се очекује у 2022.године.

**б/ Надзор над извођењем радова:**

У првој половини године заврешени су послови надзора на објектима који су започети у 2020. години:

* Изградња подручног одјељења петоразредне Основне школе „Стеван Немања“ Горњи Драгаљевац у Горњем Магнојевићу,
* Измјештање дијела канала у Индустријској зони 4,
* Реконструкција објекта спортске сале у Рачанској улици у Бијељини,
* Настављено је вршење надзора на изградњи Нове аутобуске станице. Изградња започета 2020.године.

Од нових послова вршен је стручни надзор на изградњи следећих објеката:

* Изградња радионица за потребе Техничке школе „Михаило Пупин“ у Бијељини-I фаза,
* Изградња ватрогасног дома у Бијељини -I фаза,
* Неколико мањих надзора на извођењу гријања, елекроинсталација, адаптација и рушења објекта.

**в/** **Ревизија и нострификација техничке документације:**

У 2021. години је урађен значајно мањи број ревизија, у односу на претходне године. Урађено је 11 (једанаест) ревизија, углавном мањих објеката.

Од значајнијих послова, извршена је нострификација техничке документације, односно, Главног пројекта објекта јавне инфраструктуре - гасовода у Граду Бијељина. Нострификација је рађена као наставак раније започете активности.

**г/ Технички преглед објеката:**

Технички прегледи објеката су вршени у склопу поступка издавања одобрења за употребу, који су се водили у Одјељењу за просторно уређење Градске управе Града Бијељина.

Закључно са 31. 12. уговорена су 42 (четрдесетдва) техничка прегледа објеката различитих намјена и величине. Сви уговори су реализовани.

**д/ Просторно планирање:**

Стручна лица ове службе су била ангажовала на изради урбанистичко-техничких услова као и током израде Урбанистичког пројекта „Пословно, комерцијално-административни центар“ и регулационих планова за одговарајуће фазе.

**ђ/ Остали послови:**

Поред наведених послова и активности, радник ове службе- дипл.инж.електортехнике, поред редовних задатака обављао је и текуће послове неопходне за нормално функционисање предузећа:

* коресподенција са МТЕЛ-ом и обрађивање МТЕЛ VPN уговора,
* редован backup података са сервера на екстерни диск,
* редовна подршка служби за финансије у рјешавању проблема са ASW-om,
* реинсталација VPN клијента за комуникацију са сервером ASW-a (паркинг, рачуноводство)
* редовна ИТ подршка присутним запосленим (инсталација потребних програма и програмских додатака, рјешавање ad-hoc проблема и сл.)
* Update software-a за удаљен приступ серверу, update firmwarea-a NAS-a, контрола NAS-a за удаљен приступ (сигуроносни протоколи и цертификати),
* пуњење штампача тонерима, вођење бриге о набавци тонера и опреме,
* преглед и сервис рачунара ради побољшања перформанси,
* помоћ колегама код штампања, резања и слагања текућих пројеката,
* штампање УТУ услова,
* пријем и издавање УТУ по потреби,
* скенирање документације и слање дописа по захтјеву.

**2). СЕКТОР ЗА ЕКОНОМСКО-ПРАВНЕ ПОСЛОВЕ, ГРАЂЕВИНСКО**

**ЗЕМЉИШТЕ И САОБРАЋАЈ**

Као што смо истакли, Сектор за економско - правне послове, градско грађевинско земљиште и саобраћај је организован у пет служби, које су у 2021. години обављaле послове, свака из своје надлежности.

***СЛУЖБА ЗА УРЕЂЕЊЕ ГРАЂЕВИНСКОГ ЗЕМЉИШТА И ИМОВИНСКО-ПРАВНЕ ПОСЛОВЕ***

У 2021.години, на основу Одлуке о повјеравању послова уређења градског грађевинског земљишта усвојене од стране Скупштине Града Бијељина („Службени гласник Града Бијељина“ број: 19/09 и 23/12), Споразума о уређењу градског грађевинског земљишта по основу одобрених кредитних средстава између Града и Дирекције, број: 02-475-159/13 и И-471/13 од 27.06.2013.године, Споразума Града и Дирекције о вршењу послова код опремања градског грађевинског земљишта у уговорном односу Града и инвеститора, број: 02-475-224/14 од 02.10.2014.године и И-559/14 од 03.10.2014.године, у складу са законским и подзаконским прописима из области уређења простора, грађења, градског грађевинског земљишта и стварних права на непокретностима, а у циљу спровођења транспарентне земљишне политике на нивоу Града, Службa је вршила разне активности и то:

Споразум о уређењу ГГЗ по основу одобрених кредитних средстава, између Града Бијељина и Дирекције, број: 02-475-159/13 и И-471/13 од 27.06.2013.године ......................................................................................................................... 3 предмета

Споразум Града и Дирекције о вршењу послова код опремања градског

грађевинског земљишта у уговорном односу Града и инвеститора,

број: 02-475-224/14 од 02.10.2014.године и И-559/14 од 03.10.2014.године ........................................................................................................................ 7 предмета

Уговор о обављању послова процјене тржишне вриједности непокретности,

број: 02-478-1/21 и И-342/20 од 27.04.2021. на износ од 40.000,00КМ са ПДВ-ом

(услуга наплаћена) ................................................................................................................... 39 предмета

По основу Споразума о уређењу градског грађевинског земљишта по основу одобрених кредитних средстава, број:02-475-159/13 и И-471/13 од 27.06.2013.године, на име извршених имовинско-правних послова на уређењу градског грађевинског земљишта у обухвату РП “Индустријска зона 2“ и РП “Индустријска зона 3“ у 2021.години урађени су приједлози 3 скупштинске одлуке и Информација о успостави слободних зона с освртом на законску регулативу, све по захтјеву Одјељења за стамбено-комуналне послове Градске управе Града Бијељина и извршено фактурисање за извршење имовинско-правних послова по овом споразуму у преосталом износу од **145.845,18КМ** са ПДВ-ом**.**

По основу појединачниог Уговора о обављању послова процјене тржишне вриједности непокретности закљученог у 2021. години наплаћен је износ од **30.466,80КМ** са ПДВ-ом за 39 урађених Налаза.

По основу ***Споразума о вршењу послова код опремања градског грађевинског земљиштау уговорном односу између Града и инвеститора, број: 02-475-224/14 од 02.10.2014.године и И-559/14 од 03.10.2014.године***, и до сада урађених укупно 38 предмета (од којих 7 предмета у 2021.години) Дирекција до сада никада није наплатила никакав износ, иако је у складу са чланом 3. Споразума утврђен авансни износ од 2000 КМ по појединачном предмету.

На пословима уређења градског грађевинског земљишта ( у даљем тексту:ГГЗ) ради 1 дипломирани правник уз координацију извршног директора.

На пословима процјене тржишне вриједности непокретности раде 2 извршиоца, 1 дипл.правник и 1 дипл.инж.пољопривреде (судски вјештак) уз координацију извршног директора надлежног за овај сектор.

Према Правилнику о организацији и систематизацији радних мјеста, на пословима уређења ГГЗ у Служби су предвиђена три извршиоца.

***СЛУЖБА ЗА УПРАВЉАЊЕ ЈАВНИМ ПАРКИРАЛИШТИМА***

Служба за управљање јавним паркиралиштима преузела је управљање над јавним паркиралиштима и ставила у функцију постојећи систем наплате и контроле паркирања у Бијељини 08.10.2007. године, на основу Одлуке о паркирању у Граду Бијељина („Службени гласник општине Бијељина“ број:. 22/06, 23/07, 3/11 и „Службени гласник Града Бијељина“ број:7/14). Тренутно је важећа Одлука о управљању јавним паркиралиштима у Граду Бијељина („Службени гласник Града Бијељина“ број 16/21).

Међусобни односи са Градом Бијељина до сада регулисани су Споразумом о додјели јавних паркиралишта на управљање и одржавање Дирекцији број 02-370-605/06 закључен 30.06.2006. године, Анексом Споразума број 02-370-605/06 закљученог 20.12.2007.године, Споразумом о повјеравању послова управљања јавним паркиралиштима број 02-370-79/08 од 31.01.2008. године, а тренутно је важећи Споразум о повјеравању послова управљања јавним паркиралиштима у Граду Бијељина број 02-370-1344/21 од 13.10.2021. године.

**Функционисање система, управљањe и наплатa паркирања**

Као и претходних година, тако и у 2021. години није дошло до знатне промјене укупног броја паркинг мјеста, тако да се систем наплате и контроле паркирања и даље спроводи на око 855 уређених и прописно обиљежених паркинг мјеста.

Град је подијељен у двије зоне (црвену зону и плаву зону) и у обје зоне примјењује се режим без временског ограничења, са наплатом паркирања у периоду од 7-21 час радним даном, и 7-15 часова суботом.



Увођење наплате по сату паркирања на паркинг мјестима намјењеним за јавно коришћење у граду има за задатак да се, поред регулативних ефеката, на ограниченом броју јавних мјеста за паркирање оствари потребан број паркирања. Цијеном паркирања управља се бројем захтјева за паркирањем, просторном расподјелом захтјева и искоришћењем расположивог капацитета на улици, и посебним паркиралиштима.

У Бијељини се примењује режим без временског ограничења са наплатом паркирања, па се сходно томе примењује линеарна цијена (јединствена цијена за временску јединицу паркирања, без обзира на дужину задржавања на паркинг мјесту).

Цијена започетог сата у црвеној зони износи 1.00 КМ а у плавој зони 0.50 КМ.

У плавој зони постоји могућност куповине дневне карте чија је цијена 2.00 КМ. Постоји могућност куповине мјесечне карте чија цијена за обје зоне износи (универзална) 60.00 КМ, а само за плаву зону 40.00 КМ. Резервисано паркинг мјесто за мјесец дана износи 200.00 КМ.

1ЧАС 0,50КМ

**1,00**



Станари у зони у којој се врши наплата паркирања, који немају других простора за паркирање имају право на повлаштене паркинг карте по цијени од 10КМ мјесечно. Услов за добијење повлаштене паркинг карте испуњавају станари стамбене јединице који имају адресу пребивалишта у зони у којој се врши наплата паркирања и доказ о власништву возила у својини подносиоца захтјева.

Приликом наплате паркирања, понуђена су два система наплате паркирања:

* наплата путем киоск карата
* наплата путем СМС-а

Сваки од наведених начина наплате се примењује по одређеним правилима, која су лако прихватљива од стране корисника.

Увођење овог система прати коришћење савремених техничких рјешења: плаћање паркинга путем СМС-а, контрола паркирања ПДА уређајима (мали рачунари које носе контролори), ГПРС веза између веза између ПДА уређаја и централног система, интернет веза система за контролу рада (Служба за јавна паркиралишта) са централним сервером и мобилним оператером итд.

**Организација рада и начин наплате паркирања са финансијским ефектима**

Послови контроле возила обављају се на седам сектора а обавља их Предузеће за запошљавање инвалида „Патриот“ ДОО Бијељина, које је након спроведеног поступка јавне набавке од стране ЈП „ Дирекција за изградњу и развој града“ д.о.о. Бијељина ангажовано за послове контроле паркирања.

На крају 2021. године активно је 286 уговора о повлаштеном паркирању са станарима, који паркирају своја возила у зонама у којима се врши наплата паркирања и 6 уговора са дистрибутерима киоск карата, који тренутно врше дистрибуцију.

Број корисника мјесечних претплатних карата је 60, а активна су и 4 резервисана паркинг мјеста, што је на нивоу предходне године.

Контролори на терену су у току 2021. године извршили 686.385 уочавања возила. Укупно у 2021. години евидентирано паркирање путем СМС-а 273.862 пута за црвену зону, 179.391 пута за плаву зону и 39.546 дневних паркирања. Дистрибутери паркинг карата су за овај период укупно задужили 222.800 картица црвене зоне, 8.900 картица плаве зоне и 6.300 дневних картица. У односу на 2020. годину евидентно је да се плаћање паркирања путем киоск карата повећало. Корисници паркирања се у већој мјери одлучују да плате паркирање путем СМС порука у односу на плаћање киоск картицама (приближно 2 пута више).

Посматрајући број укупно уплаћених паркирања по зонама (и путем СМС-а и путем киоск картица) може се уочити да је у односу на 2020. годину, **број уплаћених паркирања у црвеној зони повећао за 15,7%, док се у плавој зони повећао за 14%. Укупно за обје зоне повећање је 15,2%.**

Одлуком о управљању јавним паркиралиштима у граду Бијељина („Службени гласник Града Бијељина“ број 16/21).и Правилником о јавним паркиралиштима у граду Бијељина („Службени гласник Града Бијељина“ број 18/21) за неплаћено паркирање предвиђена је доплатна карта по цијени од 10 КМ. У току 2021. године издато је 12.671 доплатних карата, док је њихов укупан степен наплативости око 41%.

Трошкови ПДВ-а, опомене, вођење поступка, блокирање возила и др. падају на терет Дирекције.

Финансијске ефекте уведеног новог система управљања и наплате паркирања дајемо на основу важећег Споразума о повјеравању послова управљања jавним паркиралиштима у Граду Бијељина ( акт број 02-370-1344/21 од 13.10.2021. године) закљученог између нашег предузећа и Града Бијељина, као и важаћих одредаба Одлуке о комуналним таксама, према којој се Граду плаћа мјесечна комунална такса на кориштење простора за паркирање моторних возила у износу од 10,00 КМ по паркинг мјесту..

Раст прихода од 10% у 2021. години у односу на 2020. годину резултат је низа спроведених мјера, тако да је, поред пандемије корона вируса, служба одржала константан рад, без прекида.

Домаћим корисницима који имају већи број неизмирених доплатних карата послате су опомене путем Адвокатске канцеларије „Авлијаш“, што је побољшало њихову наплативост. Такође, константно контролисање радника на терену и нови начини наплате доплатних карата путем фирме „Еуро паркинг“ Лондон (за возила са страним регистарским ознакама) резултирало је већим приходима од планираних.

**План активности и приједлози на даљем побољшању услова паркирања**

Анализом предходно датих података можемо констатовати следеће:

Цијена паркирања, која првенствено представља и начин управљања бројем захтјева за паркирањем, просторном расподјелом захтјева и искориштавањем расположивог капацитета на улици, односно паркиралиштима, није дала очекиване резултате, односно није довела до равномјерног кориштења паркинг простора.

Ово се нарочито односи на улице ужег центра града (Трг краља Петра I Карађорђевића, Вука Караџића, Карађорђева, Меше Селимовић, Николе Тесле) гдје не долази до смањења попуњености у односу на улице у непосредној близини гдје је цијена паркирања дупло мања и где постоји могућност дневног паркирања по цијени од 2,00 КМ.

Из анализа које смо спровели у 2021. години имамо показатеље да је у ударним терминима од 11 до 13 часова паркинг у ужем центру града попуњен са 87% капацитета, а након 16 часова тај проценат пада испод 45%. У ширем центру града попуњеност паркинга у интервалу од 11 до 13 часова износи 65%.

На основу досадашњег искуства, један од проблема је тај што велики број паркинг мјеста на уличним фронтовима заузимају станари централне зоне, међу којима има и оних који у току цијелог дана не напуштају паркинг мјесто, чиме смањују број расположивих паркинг мјеста. Интензивна изградња стамбених зграда у централној зони свакодневно ствара потребу за новим издавањем повлаштених карата за станаре, што додатно смањује капацитете постојећих паркинг простора. Станари, као што је већ наглашено, представљају категорију корисника која мора да се паркира у центру града, односно тамо гдје и станује. Тренутно, најкритичније је стање у улицама Гаврила Принципа, Светог Саве, Његошевој и Нушићевој, гдје је паркинг током цијелог дана попуњен 91%.

Циљ наплате и контроле паркирања не треба да буду доплатне карте као значајан извор прихода, односно да покривају одређене трошкове у његовом функционисању, већ да буду само мјера санкционисања корисника који и даље не желе да користе паркирање у складу са Одлуком и Правилником о паркирању. Постоји одређен број ненаплаћених доплатних карата, а који је већином условљен чињењем једног или два прекршаја, када промјеном регистарских ознака на возилу или продајом возила није могуће извршити наплату, због немогућности повезивања и провјере у бази података у ЦЈБ-и, као и веома спорог добијања података од стране МУП-а усљед централизованог система регистрације на нивоу БиХ.

Лошој наплативости у прилог иде и услов да ће се возило блокирати тек кад учини више прекршаја, односно да га више пута понови како би се приступило блокирању, тако да јепоред ове мјере потребно предузимати и друге мјере контролисања.

С тим у вези дају се сљедећи приједлози:

**ПРИЈЕДЛОГ бр.1**

* Да се корисници који имају одређен број неизмирених доплатних карата туже и наплата изврши судским путем, што ће захтијевати додатне трошкове

или

* да се у Правилник о јавним паркиралиштима и Правилник о раду комуналне полиције унесу измјене, тако да се корисници паркирања који не користе јавна паркиралишта у складу са Одлуком и Правилником о јавним паркиралиштима санкционишу налозима комуналне полиције, на основу фото и друге документације, при чему би се новчана средства по овом основу уплаћивала на рачун буџета Града Бијељина.

**У циљу побољшања услова паркирања, за локацију паркинга иза Старог небодера у Улици Милоша Црњанског, гдје су се стекли услови, даје се:**

**ПРИЈЕДЛОГ бр. 2**

* Да се омогући постављање индуковане петље са дисплејом за обавјештавање о броју слободних паркинг мјеста, због отежаног прилаза на паркинг простор, како би се побољшао комунални ред на паркингу.

Поред стварања повољнијих услова за паркирање, отвара се и могућност изградње монтажне гараже, чиме се повећава број паркинг мјеста за око 70%.

**ПРИЈЕДЛОГ бр. 3:**

Извршити уређење простора за паркирање, и то:

* у Улици 27. Марта, окончати процедуру откупа преосталих парцела, на локацији на којој је регулационим планом предвиђена изградња паркинг гараже и тако омогућити паркирање возила (ставити у постојећи систем контроле и наплате паркирања), чиме би се повећао број паркинг мјеста који недостају у центру града.
* у Улици Сергеја Јесењина, где би се након уређења добило око 60 додатних паркинг мјеста.
* у Улици Светог Саве, на простору иза „Цик-Цака“, гдје је по регулационом плану предвиђена паркинг гаража, потребно је (након анализе стварног стања на терену) покренути поступак уређења и увођења система контроле и наплате паркирања. Велики број монтажних гаража није у функцији (служе као магацини), а оне које су у функцији неприступачне су због непрописно паркираних возила, а што је највећи проблем, тренутно не постоје слободни противпожарни путеви.

Уклањањем монтажних гаража, уређењем предметне површине и системске контроле паркирања, добија се један уређен паркинг простор од кога ће највише користи имати станари стамбених зграда који живе у непосредној близини.

**ПРИЈЕДЛОГ бр. 4**

На паркиралишту иза Робне куће „Емпориум“ и библиотеке, поред стварања повољнијих услова за паркирање, отвара се могућност за изградњу монтажне гараже, чиме бисе повећао број паркинг мјеста за 70%.

***СЛУЖБА СПОРТСКО-РЕКРЕАТИВНИХ ОБЈЕКАТА***

У 2021. години Служба спортско-рекреативних објеката је са укупно 11 запослених радника на пословима управљања спортском салом у Рачанској улици и Градским стадионом, кроз редовно управљање, омогућила:

* извођење наставе физичког васпитања за ученике Гимназије “Филип Вишњић“, Економске школе и Техничке школе „Михајло Пупин“ све до 15.03.2020. године, када је због проглашења пандемије корона вируса настава прекинута. Прекид је трајао све до 01.09.2021. године. Почетком школске 2021/2022 године почело се са редовним одржавањем наставе.
* одржавање регионалних и републичких такмичења школа у оквиру малих олимпијских игара, која су редовно одржавана до 15.03.2020. године, када су прекинута, као и све активности везане за ова такмичења, због проглашења пандемије корона вируса и што је трајало све до 31.12.2021. године,
* одржавање, у петодневној радној седмици, редовних тренинга спортских клубова РК „Бијељина“, ЖРК „Радник“, ЖОК „Радник“, ОК„Радник“, КК„Радник-БН баскет“. Тренинзи су се редовно одржавали у терминима од 19-23.00 часа све до проглашења пандемије корона вируса. 15.03.2020. године када се прекидају све активности. Од 01.09.2020. године наставља се одржавање тренинга, сада у терминима од 09-23.00 часа закључно са 08.06.2021. године све. у складу са прописаним епидемиолошким мјерама.
* са почетком школске 2021/2022 године, када се почело са редовним одржавањем наставе, поново су успостављено одржавање тренинга у терминима од 19-23.00 часа.
* одржавање првенствених утакмица и тренингa млађих категорија, све у дане викенда, било је редовно до 15.03.2020. године, када је прекинуто због проглашења пандемије корона вируса. У складу са прописаним епидемиолошким мјерама настављају се активности од 01.09.2020. године и трају све до 31.12.2021. године,
* одржавање турнира и других манифестација је било редовно до 15.03.2020. године када сe прекидају све активности и настављају 01.09.2020. године и исте трају све до 31.12.2021. године, уз поштовање прописаних епидемиолошких мјера

Још у 2019. години започело се са радовима на реконструкцији и санацији спортских објеката, извођењем радова на реконструкцији крова на спортској сали. У оквиру поступка прибављања одобрења за употребу извршена је контрола објекта спортске дворане од стране противпожарног инспектора, испитивање и мјерење отпора уземљивача, као и мјерење непрекидности громобранске инсталације (испитивања вршена од стране ДОО "Спарк" Бијељина).

У склопу текућег одржавања објекта редовно је вршен преглед ватрогасних апарата, као и испитивање исправности и функционалности хидрантске мреже. Израђен је Елаборат противпожарне заштите (ППЗ) од стране стручних лица Дирекције.

С обзиром да је прибављена потребна пројектна документација за изградњу котловнице као и израђен Елаборат о енергетској ефикасности објекта, у оквиру којег је након детаљног енергетског прегледа објекта и утврђивања начина кориштења енергије тог система, као и мјеста на којима су присутни велики губици енергије одређене су мјере које треба предузети како би се постигло рационално кориштење енергије.

У циљу повећања енергетске ефикасности објекта у октобру мјесецу 2020. године започело се са радовима на изградњи котловнице и постављању слоја термоизолације на фасади, како би се осигурала топлотна заштита објекта у зимском периоду и топлотна стабилност у љетном периоду.

Радови на изградњи котловнице завршени су крајем децембра мјесеца 2020. године, када је пуштена у рад.

Радови на фасади су завршени почетком априла мјесеца 2021 године. Због сталног прокишњавања на средњем дијелу крова, као посљедице лоше изведених покривачких радова на крову, у току 2021. године, у више наврата је извођач радова покушавао да отклони наведене недостатке и изврши поправку оштећеног паркета у сали. У августу и новембру мјесецу 2021. године су била већа прокишњавања. Један дио крова је саниран у новембру мјесецу, а други дио крова требало би да се санира у току 2022. године, тачније планирано је за јули мјесец, након тога треба да се приступи санирању паркета .

Све редовне поправке на објектима и опреми, у смислу текућег одржавања, урађене су од стране запослених.

Најважнија активност за спортске објекте у наредној години, коју треба спровести заједно са Градском управом, је добијања употребне дозволе за објекат спортске сале и стадиона. Средства за ову ставку би требало да обезбиједи Градска управа.

***СЛУЖБА ЗА РАЧУНОВОДСТВЕНЕ И ФИНАНСИЈСКЕ ПОСЛОВЕ***

## ФИНАНСИЈСКО-РАЧУНОВОДСТВЕНИ ИЗВЈЕШТАЈ О ПОСЛОВАЊУ ДИРЕКЦИЈЕ У 2021. ГОДИНИ:

**I.Информација о предузећу**

ЈП "Дирекција за изградњу и развој града" д.о.о. Бијељина основана је као ЈП „Дирекција за изградњу и развој града“ Бијељина дана 25.02.2004.године.

Сједиште фирме: Карађорђева 33, Бијељина.

**II. Напомене**

Појединачни финансијски извјештаји предузећа за период 01.01.2021. до 31.12.2021

године, који су у прилогу, рађени су у складу са важећим прописима и интерним актима фирме.

Карактеристике позиција Биланса успјеха и Биланса стања ближе су објашњене у виду следећих напомена.

**Биланс успјеха -Рекапитулација прихода и расхода 2021.г. и 2020.г.**

|  |  |  |  |  |
| --- | --- | --- | --- | --- |
| **Р.бр.** | **О п и с** | **31.12.2021.** | **31.12.2020.** | **Индекс**  **2021/20.** |
| **1.** | **Укупни приходи** | **1.717.951** | **1.797.998** | **95,55** |
|  | Пословни приходи  Финансијски приходи  Остали приходи | 1.685.318 0 32.633 | 1.740.827  0  57.171 | 96,81 0 57,08 |
| **2.** | **Укупни расходи** | **1.666.277** | **1.597.558** | **104,30** |
|  | - Пословни расходи  - финансијски расходи  - остали расходи  - Расходи из ранијих година | 1.608.755 1.376 56.146  - | 1.502.935  8.294  86.329  - | 107.04 16,59 65,04 - |
| 3. | Добитак прије опорезивања | 51.674 | 200.440 | 25,78 |
| **4.** | **Губитак прије опорезивања** | **-** | **-** | **-** |
| 5. | Порез на добит | 8.943 | 24.119 | 37,08 |
| **6.** | **Нето добит** | **42.731** | **176.321** | **24,23** |
| **7.** | **Нето губитак** | **-** | **-** | **-** |

Напомена 1.

Приходи од продаје учинака повезаним правним лицима (АОП 207) износи 490.802 КМ, а састоји се од следећих прихода:

2021.г. 2020.г. –у КМ -

- Грађевинског земљишта 150.694 128.140

- Контроле техничке документације - 3.846

- Урбанистичко техничких услова 4.262 9.740

- Надзор 55.475 104.384

- Технички преглед објеката 427 9.219

- Предмјер и предрачун - 1.680

- Пројектовање 278.177 257.595

- Приходи – остали 280 15.200

- Приходи од универ. карата 1.487 1.794

490.802 531.598

Приходи од грађевинског земљишта се односе на процјене општинске имовине 26.040 КМ и уређења земљишта 124.654 КМ. У поређењу са 2020. годином приходи од грађевинског земљишта су нешто већи у односу на претходну годину, јер смо фактурисали преостали дио од 124.654 КМ по Одлуци о повјеравању послова уређења градског грађевинског земљишта („Службени гласник Општине Бијељина“ број: 19/09 и 23/12) Споразуму о уређењу градског грађ. земљ. обухваћеног планом "Индустријска зона 3" и дијела регулационог плана "АТЦ" закљученог између Општине Бијељина и ЈП "Дирекција за изградњу и развој града" број: 02-475-11/10 и И-150/10 од 25.02.2010. године, Споразума о уређењу ГГЗ. по основу одобрених кредитних средстава закљученог између Града Бијељина и ЈП „Дирекција за изградњу и развој града“ број: 02-475-149/13 и И-471/13 од 27.06.13. и Записника Сектора о продатим парцелама у Индустријским зонама 2 и 3 и наплаћеним средствимапо том основу од Града Бијељина са 23.08.2021. и 30.11.2021.

Приходa од контроле техничке документације није било у 2021. години према повезаним лицима, а иначе на те приходе не можемо ни утицати.

Урбанистичко технички услови су мањи, индекс је 43,76%, у односу на претходну годину.

Приходи од надзора су мањи од прошлогодишњих, индекс је 53,15%.

Приходи од техничког прегледа су готово занемарљиви у њиновом апсолутном износу у 2021.години, мањи су од претходне године, индекс је 4,63%.

Прихода од предмјера и предрачуна није било у 2021.години.

Приходи од пројектовања су већи, индекс је 107,99%., јер смо у току 2021. године имали израду Регулационих планова „Гвоздевићи“ „Филип Вишњић“ „Галац“ и „Дашница 1“ али и друге пројекте међу којима су значајнији пројекат за изградњу канализационе и саобраћајне мреже у Улицама Рачанска, Београдска и Димитрија Туцовића као и пројекат вишепородичног стамбеног објекта у Амајлијама и други.

Приходи од осталих услуга су готово занемарљиви у 2021. години.

Приходи од универзалних паркинг карата су мањи за 17.11% у односу на претходну годину. Паркинг карте од повезаних лица узима само Еко-Деп (1231 КМ).

Напомена 2.

Приходи од продаје учинака на домаћем тржишту (АОП 208) као најзначајније позиције биланса износе **1.014.516** КМ, а састоје се од прихода по основу:

2021.г. 2020.г. –у КМ -

- Контрола техничке документације 11.666 36.158

- Урбанистичко техничких услова 182.383 166.339

- Надзор - 106.561

- Технички преглед објеката 57.436 27.831

- Предмјер и предрачун - -

- Пројектовање 10.810 5.471

- Приходи – остали 9.881 7.917

- Паркирање - СМС поруке 377.264 338.397

- Продаја карата Зона 1 БН 183.866 150.523

- Продаја карата Зона 2 БН 3.537 2.583

- Продаја карата Зона 2 дневна 10.015 7.631

- Повлашћене карте БН 29.343 27.634

- Претплатне карте БН 4.513 4.616

- Универзалне карте БН 30.085 26.102

- Доплатне карте БН 95.854 115.705

- Резервнисаних мјеста БН 7.863 4.812

- Блокада возила - 949

**1.014.516 1.029.229**

Приходи од контроле техничке документације су знатно мањи у односу на претходну годину, индекс је 32,26%, иначе на те приходе не можемо утицати.

Урбанистичко технички услови-приходи су већи, индекс је 109,65%, у односу на претходну годину.

Прихода од надзора није било у 2021. години.

Приходи од техничког прегледа су готово двоструко већи од претходне године, индекс је 206,37%, јер је један од значајнијих техничких прегледа урађен за насип на Дрини у Јањи.

Приходи од пројектовања су већи, индекс је 197,59% .

Приходи од осталих услуга су већи, индекс је 124,81% , али су у апсолутном износу мали.

Укупни приходи од паркирања су 742.341 КМ (и повезана лица 1.231 КМ) и већи су од претходне године, индекс је 109,05 % из разлога што се мало стабилизовала ситуација око пандемије корона вируса, што је уједно довело до већег кретања људи, као и доласка странаца. Дио ових прихода се односи на доплатне карте (95.854 КМ) од чега је наплаћено око 41%. Треба нагласити да велики дио тих прихода терете расходи подизвођачима: „Патриот“ д.о.о Бијељина (240.742 КМ), Регулаторна агенција за комуникације Сарајево за закуп телефона за СМС (400 КМ), МТЕЛ пакет ГПРС (792 КМ), МТЕЛ за фискалну касу (96 КМ), МТЕЛ за провизију ВАС СМС (18.908 КМ), АSW за услуге провајдинга по закљученом уговору (15.119 КМ), штампање киоск карата „Елпринто“ Бијељина (4.809 КМ), БХ Телеком за провизију СМС (312 КМ) и комуналне таксе буџету Града Бијељина (81.225 КМ).

Напомена 3.

Остали пословни приходи (АОП 215) износе 180.000 КМ, и односе се на буџетско финансирање фискултурне сале и стадиона, а према Плану буџета Града Бијељина и ребаланса за 2021. годину.

Напомена 4.

Финансијски приходи (АОП 231) односе се на кaмате по виђењу, али у 2021. нису постојале.

Напомена 5.

Наплаћена потраживања од исправке вриједности купаца (АОП 254) у износу од 9.180 КМ, а односе се на наплаћена потраживања од доплатних карата из ранијих година.

Напомена 6.

Остали приходи тј. приходи од смањења обавеза, укидања резервисања и остали приходи (АОП 256) износе 23.453 КМ, а односе се на приходе од рефундација породиљског и Фонда здравствственог осигурања, ВПН трошкова телефона радника.

Напомена 7.

Набавна вриједност продате робе (АОП 217) износи 2.847 КМ, а односи се на киоск карте.

Напомена 8.

Трошкови материјала (АОП 218) износе 55.044 КМ, а односе се на трошкове канцеларијског и осталих материјала у износу 20.018 КМ и енергената од 35.026 КМ (ел. струје, пелет, нафтних деривата).

Напомена 9.

Трошкови бруто зарада и накнада (АОП 220) износе 1.061.621 КМ и односе се на бруто зараде стално запослених и чланова надзорног одбора. Ови трошкови су већи у односу на прошлогодишње за 5,06% , јер је прошле године тек у августу повећана вриједност бода за 10% и та вриједност је настављена да се примјењује током цијеле 2021.године, што је довело до повећања износа тих трошкова у односу на прошлогодишње. Затим, у 2021. години су примљена четири нова радника, а два радника су отишла у пензију, док је трећи прекинуо радни однос.

Напомена 10.

Остали лични расходи (АОП 221) су 10.295 КМ, а односе се на трошкове дневница за службена и друга путовања (1.167 КМ), и отпремнине за одлазак у пензију (9.128 КМ).

Напомена 11.

Трошкови производних услуга и осталих услуга (АОП 222) износе 320.083 КМ, а односе се на производне услуге „Патриот“ Бијељина (240.742 КМ) „Технички институт“ Бијељина (700 КМ), „Геоматик“ Бијељина (4.500 КМ) и „Гео инг“ Бијељина (660 КМ) и трошкове ПТТ, телефона, интернета (64.501 КМ), трошкови комуналних услуга и УППП, (5.838 КМ) и трошкови огласа, рекламе (3.142 КМ).

Напомена 12.

Трошкови амортизације (АОП 224) су 9.659 КМ

Напомена 13.

Нематеријални трошкови (АОП 226) су 41.439 КМ, а односе се на трошкове репрезентације, трошкове стручног усавршавања, трошкове осигурања, платног промета, чланарине, ревизије, програмске услуге (АSW-а) и друге непроизводне услуге.

Напомена 14.

Трошкови пореза (АОП 227) су 105.703 КМ и односе се на комуналне таксе (102.600 КМ) затим републичке и комуналне таксе за истакнуту фирму (610 КМ), накнаде за воде, шуме и противпожарну заштиту (2.354 КМ) и остали порези (139 КМ).

Ови су трошкови 93,80% већи у односу на прошлогодишње, јер је Град Бијељина током 2020. године умањила комуналну таксу због короне вируса. Током 2021. године пуни износ таксе се плаћао Граду.

Напомена 15.

Трошкови доприноса (АОП 228) су 2.064 КМ и односе се на допринос за инвалидна лица.

Напомена 16.

Финансијски расходи (АОП 240) су расходи камата за краткорочне и дугорочне кредите, камате за лизинг и остале камате, а износе 1.376 КМ, с тим што је дугорочни кредит исплаћен са мартом, 2021.године.

Напомена 17.

Расходи по основу исправке вриједности и отписа потраживања (АОП 266) су 27.520 КМ, а односе се на Одлуку број И-921/21 од 31.12.2021. којом је одобрена исправка вриједности потраживања доплатних карата за период 01.01.2020-31.05.2020. ( 27.520 КМ) из разлога што је њихова наплата неизвјесна, готово немогућа, јер су непознати подаци о власнику возила и расходи по основу директног отписа потраживања.

Напомена 18.

Остали расходи (АОП 267) износе 28.626 КМ и односе се на хуманитарну намјену, првенствено на исплате због смрти ужег члана породице и остале издатке (6.276 КМ) и непоменути остали расходи из ранијих година (22.350 КМ) . Наиме, пошто је уочено да је у 2020.години исправка доплатних карата већа за 22.350 КМ ( исти износ два пута урачунати у 113.960) из тог разлога је исправка као и ванредни приходи од прошле године сведени на право стање, сторнирањем износа 22.350 КМ, укључењем конта ванредних расхода- грешке из ранијих година, а самим тим и корекција прошлогодишње добити.

Напомена 19.

Расходи на основу промјене рачуноводствених политика и исправке грешака из ранијих година (АОП 293) ове године не постоје.

Напомена 20.

**Добитак прије опорезивања (АОП 294) износи 51.674 КМ и резултат је разлике укупних прихода фирме (АОП 301) 1.717.951 КМ и укупних расхода (АОП 302) 1.666.277 КМ.**

Напомена 21.

Порески расходи периода (АОП 296) износе 8.943 КМ, тако да се бруто добитак по билансу успјеха од 51.674 КМ умањује за наведени износ, и нето добит износи **42.731** КМ, а **приказано је на АОП 299 .**

**Биланс стања - Рекапитулација активе и пасиве на дан 31.12.2021. и 31.12.2020. године**

|  |  |  |  |  |
| --- | --- | --- | --- | --- |
| **Р.бр.** | **О п и с** | **31.12.2020.** | **31.12.2021.** | **Индекс**  **2021/2020.** |
| **1.** | **Пословна актива** | **434.782** | **401.421** | **108,31** |
|  | - Стална средства  - Текућа средства  - Губитак изнад капитала | 21.388 413.394  - | 29.669  337.196  34.556 | 72,09 122,60  - |
| 2. | Ванбилансна актива | 7.219.703 | 7.220.528 | 99,99 |
| **3.** | **Пословна пасива** | **434.782** | **401.421** | **108,31** |
|  | - Капитал  - Дугорочне обавезе  - Краткорочне обавезе | 8.175  11.196  415.411 | -  54.151  347.270 | - 20,68 119,62 |
| 4. | Ванбилансна пасива | 7.219.703 | 7.220.528 | 99,99 |

Напомена 22.

Постројења и опрема (АОП 011) односе се на основна средства фирме и износе 21.388 КМ, мања су у односу на претходну годину за 27,91% услед амортизације.

Напомена 23.

Купци повезана правна лица (АОП 041) износи 103.789 КМ. Потраживања се односи на следећег купца:

-Град Бијељина 103.789 КМ

Прилогу: Преглед обавеза/потраживања конто 200000

Купци повезана правна лица су повезана по основу истог оснивача Града Бијељина

Промет од купаца повезаних лица су:

Назив купца Поч.ста Дугује Потражује Салдо

Еко-деп - 1.440,- 1.440,- -

Градска топлана - 400,- 400,- -

Град Бијељина 60.045,25 570.370,42 526.626,36 103.789,31

Дом здравља 526.50 909,50 1.436,- -

Туристичка организација - 819,- 819,- -

Градско гробље 1.893,00 - 1.893.- -\_\_\_\_\_

Укупно: 62.464,75 573.938,92 532.614,36 103.789,31

Напомена 24.

Купци у земљи (АОП 042) износе 189.207 КМ и релативно су високи, међутим доплатне карте износе 123.324 КМ, а наведени износ представља разлику салда доплатних карата 236.684 КМ и исправке потраживања од купаца за доплатне карте 113.360 КМ. Исправка доплатних карата је извршена са 31.05.2020.године. Остали купци, тј. правна лица износе 80.749 (43.799КМ и 36.950 КМ смс) и њихова рочност је приказана у Прилогу: Преглед обавеза/потраживања конто 201000 и на конту 201400.

Потраживања се односе на следеће купце:

-Физичка лица за доплатне карте 123.324 КМ

-Физичка лица СМС 36.950 КМ

-БХ Телеком д.д. Сарајево 5.951 КМ

-Патриот д.о.о .Бијељина 5.820 КМ

-Општина Доњи Жабари 4.954 КМ

-ХТ Еронет 4.079 КМ

-Физичка лица паркинзи 2.527 КМ

-Општина Лопаре 1.638 КМ

-Алумина Зворник 1.229 КМ

-Остали 2.735 КМ

189.207 КМ

Потраживања од ЈКП „Еко-ком“ Лопаре у износу од 5.136,30 КМ су пријављена у стечај, а налазе се на конту 209100 Исправка вриједности купаца.

Киосци Алекса имају дуг у износу од 8.488,55 КМ, а најстарији рачун је од 10.01.2017.године. Власник наведену фирму је продао фирми Shop & go д.о.о. Бијељина која такође има дуг у износу од 1.240,00 КМ (њен најстарији рачун је од 22.10.2018.). Међутим, пошто су обје фирме спорне у вези плаћања, поднесена је тужба за наплату потраживања. Пресуду смо добили и покренут је извршни поступак за наплату. Наведени купци се налазе на конту 209100 Исправка вриједности купаца.

Напомена 25.

Друга краткорочна потраживања (АОП 046) износе 1.468 КМ, а односе се на збир аконтација за текуће трошкове 300 КМ и потраживања по основу рефундације од фонда здравства за Бранку Благојевић (1.168 КМ).

Напомена 26.

Готовина (АОП 058) износи 117.093 КМ, а односи се на средства на трансакционим рачунима.

Напомена 27.

Активна временска разграничења (АОП 060) прошле године је износило 17.550,00 КМ, а односи се на Одлуку директора бр И-69/21 од 04.02.2021 на основу које смо приход са 611205- технички преглед објекта, пренијели на конто 281000 – обрачунат приход будућег периода, из разлога што ће се услуга техничког прегледа која је започета у 2020. за насип на Дрини у Јањи извршити у 2021. док Министарство пољопривреде не обезбједи сву потребну документацију да би се окончала услуга.

Током 2021. године посао је завршен и наплаћен, а приход од 15.000 КМ смо са конта 281000 пренијели на 611205 технички преглед објекта, што је и објашњено у Билансу успјеха АОП 208.

Напомена 28.

Губитак изнад висине капитала (АОП 063) износио је у 2020.години 34.556 КМ, али пошто је нето добитак у 2021.години 42.731 КМ исти смо покрили.

Напомена 29.

Пословна актива (АОП 064) износи 434.782 КМ, што је једнако збиру сталне и текуће имовина.

Напомена 30.

Ванбилансна актива (АОП 065) износи 7.219.703 КМ и односи се на имовину Града Бијељина и камата за лизинг аута Škoda Octavia које се воде ванбилансно у укупном износу од 4.965,99 КМ за цијели отплатни план. Камате за лизинг се сваке године коригују за њихов уплаћен износ за ту годину. Уплаћене камате за лизинг за 2021.годину износе 825.14 КМ тако да је за тај износ смањена и ванбилансна актива у односу на прошлогодишњу.

Напомена 31.

Државни капитал (АОП 107) износи 2.000, док је са овогодишњим добитком, губитак до висине капитала анулиран из 2012.г. (АОП 124) и формиране су законске резерве 200 КМ (АОП 113)

Напомена 32.

Законске резерве (АОП 112) износе 200 КМ, такође су формиране овогодишњим добитком.

Напомена 33.

Нераспоређени добитак текуће године (АОП 119) износи 5.975 КМ.

Напомена 34.

Дугорочни кредити (АОП 140) се односи на дугорочни кредит код Нове банке Бања Лука узет за инжињерске услуге наше фирме за уређење земљишта 6 локација власништва Града Бијељина, предвиђених за стамбено пословне објекте као што су аутобуска и жељезничка станица, стамбено насеље „Кнез Иво од Семберије“ и друге.

Гарант за овај кредит је буџет Града Бијељина. Рок враћања je продужен Анексом 1 Уговора о дугорочном кредиту бр. 0173120008, а исти је на снази од 11.03.2014.г. на 7 година.

Кредит је измирен 11.03.2021.године.

Напомена 35.

Дугорочне обавезе по финансијском лизингу (АОП 141) износе 11.196 КМ и односе се на купљено ново ауто Škoda Octavia у износу од 40.000 КМ на рок отплате 5 година.

Напомена 36.

Добављачи повезана правна лица (АОП 152) износи 45 КМ и односи се на:

-ЈИП „СИМ“ Бијељина 45 КМ

Рочност добављача је приказана у Прилогу: Преглед обавеза/потраживања конто 431000

Добављачи су повезана лица по основу истог оснивача Града Бијељина.

Назив добављача Поч,стање Дугује Потражује Салдо

Комуналац а.д. 126,58 2.607,13 2.480,55 -

Вод и канал а.д. - 1.183,05 1.183.05 -

ЈИП СИМ 40,00 400,00 405,00 45,00

Град Бијељина - 348,- 348,- -\_\_\_

Укупно: 166,58 4.538.18 4.416,60 45,00

Напомена 37.

Добављачи у земљи (АОП 153) износе 64.267 КМ и односе се на следеће:

- „Патриот“ д.о.о. Бијељина 40.029 КМ

- Добављачи за нефакт.обавезе 9.037 КМ

- „ASW“ инж.Бијељина 6.573 КМ

- Електро-Требиње 3.008 КМ

- Елпринто Бијељина 1.722 КМ

- Остали 3.898 КМ

64.267 КМ

Рочност добављача је приказана у Прилогу: Преглед обавеза/потраживања конто 432000, 432100

Напомена 38.

Добављачи у иностранству (АОП 154) износе 24.406 КМ и односи се на дуг ЦИП Београд (21.120 КМ) и Удружење паркиралишта Београд (3.286 КМ).

Напомена 39.

Обавезе за зараде и накнаде (АОП 157) су 175.849 КМ и односе се на плате са порезима и доприносима за новембар и децембар 2021. године.

Напомена 40.

Друге обавезе (АОП 158) су 19.984 КМ и односе се на нето обавезе за Надзорни одбор (14.650 КМ), чланарина Привредној комори Бијељина из претходних година (3.500 КМ) и отпремнине за пензију Станко Лукић (1.834 КМ).

Напомена 41.

Порез на додату вриједност (АОП 159) је 29.544 КМ и односи се на ПДВ за децембар 2021. године.

Напомена 42.

Обавезе за остале порезе и доприносе (АОП 160) износе 90.113 КМ и односе се на накнаде за шуме и противпожарну заштиту, доприносе за професионалну рехабилитацију, порезе и доприносе за НО, као и за комуналну таксу за паркинге за март-децембар 2021. (85.500 КМ).

Напомена 43.

Обавезе за порез на добитак (АОП 161) износе 8.343 КМ.

Напомена 44.

Пасивна временска разграничења (АОП 162) износи 2.860 КМ и односе се на 2.860 КМ обавезе за УППП из 2013.г.- Војин Стојадиновић.

Напомена 45.

Пословна пасива (АОП 164) износи 434.782 КМ једнака је пословној активи (АОП 064)

Напомена 46.

Ванбилансна пасива (АОП 165) износи 7.219.703 КМ и објашњена је у напомени 31. (АОП 065).

Према МРС 1 руководство фирме процјењује способност предузећа да ће наставити пословање по начелу сталности пословања, и то на основу плана пословања за 2022.годину, као и на основу трогодишњег плана пословања за период 2022-2024.година.

Прилог:

- Биланс успјеха 2021.година

- Биланс стања 2021.година

- Преглед потраживања купаца

- Преглед обавеза добављачима

В.Д. Д И Р Е К Т О Р A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бранка Благојевић, дипл.инж.арх.